open-index/open-wikipedia-markdown huggingface dataset:
Nettauksjon

**Nettauksjon** er en variant av auksjon som handelsform som i vårt århundre har spredd seg til hele verden, og alt mellom himmel og jord kan legges opp til auksjon. Den sterkt økte populariteten de aller siste årene hatt en spesiell sammenheng med at ny teknologi ble tatt i bruk, slik at de elementer som var ulemper ved tradisjonelle auksjoner ble løst, og langt flere folk kunne delta uavhengig av sosial status og klasse. Praktiske hindrer som tidligere hadde funnet sted ble nå løst ved hjelp av Internett. Det å få vite om gjenstandene som auksjoneres ut, hvilke varer som ble solgt hvor, og å være på rett sted til rett tid – dette var før noe som stort sett var forbeholdt de som bodde sentralt, hadde tid til å bruke mye tid på å følge med, eller hadde gode kontakter i miljøene.

I dag kan alle som har internett-tilgang ta del i dette, både som selger og kjøper. Dette åpner for en kombinasjon av ubegrenset marked lagt opp i et utstillingsvindu alle og enhver kan se med et museklikk.

## Forskjellige former for nettauksjon
Introduksjonen av Internett har betydd enormt for auksjoner som handelsform. Det finnes i dag en rekke tjenester som tilbyr nettauksjon, både gratis og ved å ta provisjon/avgifter fra selgeren. Det er i hovedsak to forskjellige type nettauksjoner som eksisterer. 

### Nettauksjoner i Norge som er "forbruker-til-forbruker" (C2C)
Den ene er nettauksjonene som formidler kontakt mellom kjøper og selger, såkalt "forbruker-til-forbruker"-nettauksjoner. Her står tradisjonelt samler og bruktmiljøene som de største kategoriene. Men disse har også i tillegg til privatpersoner også åpent for bedrifter eller enkeltmannsforetak – som da ofte benytter tjenestene som sitt butikkvindu. Blant disse finner vi QXL Auksjon Norge og eBay

### Nettauksjoner i Norge som er "bedrift-til-forbruker" (B2C)
Videre har man «bedrift-til-forbruker»-nettauksjoner, der nettstedet selv (eller partnere) står for varene og selger dette ut til sine besøkende, gjerne til en minstepris på kr 1. Dette er mer en nettbutikk hybrid, enn en auksjonstjeneste.  I denne kategorien finner vi Gooba.no som gikk konkurs i mai 2009 og Netthandelen.no. Her er det også blitt vanlige med nettauksjoner som foregår på «omvendt» form, dvs at laveste unike budet vinner.
Rajah Balasingham

**Rajah Balasingham**, eller **Yogarajah Balasingham** (født 1963) er en norsk-tamilsk politiker (AP). Han var medlem i Oslo bystyre 2003–2007) og var i 2009 leder for Norsk Tamilsk Forum. Balasingham har markert seg i media. Ifølge oppslag i *NRKs* nettsted sympatiserer Balasingham med Tamiltigrene.

## Referanser


## Eksterne lenker
* Artikkel om Norges engasjement på nettstedet ''Utrop'' og kommentar av Balasingham
* «Mange tamiler forteller om trusler», artikkel fra ''NRKs'' nettsider med kommentar av Balasingham
* Norsk Tamilsk Forum:Et folkemord, Anders Fevik, Aftenposten, 25. januar 2009
Michael Hester

**Michael Hester** (født 2. mai 1972 i Sydney) er en fotballdommer fra New Zealand. Han ble FIFA-dommer i 2007. Han er født i Australia. Han dømmer kamper både i New Zealand og Australia.

I 2008 dømte han kamper i sommer-OL i Beijing.

Han er orlogskaptein i den Newzealandske marinen.

## Kamper i VM som hoveddommer

### 2010

*   &ndash;   (gruppespill)

## Referanser


## Eksterne lenker
*
Pablo Pozo

**Pablo Pozo** (født 27. mars 1973 i San Vicente de Tagua Tagua) er en chilensk fotballdommer som ble FIFA-dommer i 1999. 

I 2008 dømte han kamper i sommer-OL i Beijing og VM i fotball for klubblag. Han er revisor av yrke og snakker spansk og engelsk.

Han skal dømme kamper i Confederations Cup 2009.

## Kamper i VM som hoveddommer

### 2010

*   &ndash;   (gruppespill)
*   &ndash;   (gruppespill)

## Referanser


## Eksterne lenker
*
Brodie-hjelm

**Brodie-hjelm**, også kalt **brodie helmet**, **shrapnel helmet**, **tommy helmet** og **Helmet, steel, Mark I** i Storbritannia og **M1917 Helmet** og **doughboy helmet** i USA, er en militær kamphjelm av stål som den britiske hæren tok i bruk under første verdenskrig og beholdt til etter andre verdenskrig. Hjelmtypen er rund og flat og likner et opp-og-ned-vendt vaskevannsfat med hakereim. Brodie-hjelmer ble også brukt av andre hærer, blant annet av amerikanske soldater under første verdenskrig, og i Norge fram til 1950-tallet, samtidig med svenske og seinere tyske modeller.

## Historie og utbredelse

Stålhjelmer, som var vanlige i middelalderen og eldre tid, ble gjeninnført under første verdenskrig. De skulle da beskytte soldatene i skyttergravskrigen der omfattende artilleriild medførte store tap. I løpet av 1915 fikk franske soldater metallinnlegg i kepiene, og fra 1916 ble Adrian-hjelmen utlevert. Den var vanskelig å produsere og beskyttet ikke nakken.

Også den britiske hæren ønsket vern mot granatsplinter, og i 1915 designet og patenterte briten John L. Brodie brodie-hjelmen. Det var en stålhjelm som beskyttet hodet, men som først og fremst var lett å masseprodusere da den kunne presses ut av en stålplate i én arbeidsprosess. Hjelmene var dessuten lette å stable og nyttige som vaskefat og kokekar. Under andre verdenskrig ble en dypere variant med kortere brem, som skulle beskytte hodet litt bedre, tatt i bruk.

Den keiserlige tyske hær innførte i 1916 M16 Stahlhelm som var designet av ingeniør Frederich Schwerden og kirurgen Dr. August Bier ut fra de hodeskadene soldatene fikk. I 1935 ble den tyske stålhjelmen gjort mindre, men ytte fortsatt best beskyttelse.

Stålhjelmer beskytter utelukkende mot granatsplinter, mens geværskudd normalt vil gå rett gjennom dem. Stålhjelmer har vært standard i de fleste militære styrker siden første verdenskrig, og begynte først på 1980-tallet å bli avløst av hjelmer i andre materialer, deriblant  kevlar.

Fordi brodie-, adrian- og tyskerhjelmene hadde ulik form, ble hjelmene et tydelig nasjonalt kjennetegn som gjorde det lettere å skille de uniformerte soldatene fra hverandre. 

### Mark I-hjelmen i Norge





## Referanser


## Eksterne lenker
* 
* Om brodiehhjelmen under første verdenskrig (på engelsk)
* World-War-Helmets.com - Mark I (på fransk)
* World-War-Helmets.com - Model 1917 (på fransk)
Valenselektron

I kjemi og fysikk er et **valenselektron** et elektron i det ytre skallet assosiert med et atom, og som kan delta i dannelsen av en kjemisk binding hvis det ytre skallet ikke er lukket. I en enkelt kovalent binding bidrar begge atomene i bindingen med ett valenselektron for å danne et delt par.

Tilstedeværelsen av valenselektroner kan bestemme grunnstoffets kjemiske egenskaper, for eksempel dets valens - om det kan binde seg til andre elementer og i så fall hvor lett og med hvor mange. På denne måten er et gitt elements reaktivitet svært avhengig av dets elektronkonfigurasjon. For et hovedgruppeelement kan et valenselektron bare eksistere i det ytterste elektronskallet; for et overgangsmetall kan et valenselektron også være i et indre skall.

Et atom med et lukket skall av valenselektroner (tilsvarer en edelgasskonfigurasjon) har en tendens til å være kjemisk inert. Atomer med ett eller to valenselektroner mer enn et lukket skall er svært reaktive på grunn av den relativt lave energien for å fjerne de ekstra valenselektronene for å danne et positivt ion. Et atom med ett eller to elektroner færre enn et lukket skall er reaktivt på grunn av dets tendens til enten å få de manglende valenselektronene og danne et negativt ion, eller til å dele valenselektroner og danne en kovalent binding.

I likhet med et kjerneelektron har et valenselektron evnen til å absorbere eller frigjøre energi i form av et foton. En energiøkning kan trigge elektronet til å bevege seg (hoppe) til et ytre skall; dette er kjent som atomeksitasjon. Eller elektronet kan til og med bryte seg løs fra det tilhørende atomets skall; dette er ionisering for å danne et positivt ion. Når et elektron mister energi (og dermed forårsaker at et foton sendes ut), kan det flytte til et indre skall som ikke er fullt okkupert.
Divjesjøen

**Divjesjøen** (slovensk: *Divje jezero*, «Villsjø») er en liten innsjø nær Idrija i Slovenia. Innsjøen er òg en karstkilde, og vannet strømmer opp fra undergrunnen gjennom en bratt tunnel. Grotta er utforsket ned til 160 meters dybde. I perioder etter kraftig nedbør blir den ellers rolige innsjøen omrørt av store mengder vann som trenger opp gjennom tilstrømningskanalen og bobler opp på overflaten. Dette fenomenet har antagelig gitt innsjøen dens navn, «Villsjøen».

Innsjøen er kilden til elven *Jezernica*, en sideelv til Idrijca, som med sine 55 meter er den korteste elven i Slovenia. I 1967 ble innsjøen erklært et vernet naturmonument, og i 1972 ble Divjesjøen det første slovenske naturmuseet.

## Referanser


## Eksterne lenker
* Naturmusem
* Divje jezero
Ivan Urgant

**Ivan Andrejevitsj Urgant** (russisk *Ива́н Андре́евич У́ргант*, født ) er en russisk tv-personlighet og skuespiller.

I forbindelse med Russlands invasjon av Ukraina 2022 sa han nei til krig.  Talkshowet hans på TV ble umiddelbart stanset.

## Bakgrunn
Urgant ble født i Leningrad. Hans foreldre er skuespillerne Andrej Urgant, sønn av Nina Urgant og Lev Milinder, og Valerija Kiseljova. Han studerte ved Det statlige teaterakademiet i St. Petersburg, og i 1990-årene var han leder av Maksim Leonidovs prosjekt, kalt *Vnuuk*.

Urgant er mest kjent for å ha vært programleder for flere tv-show. Blant andre:
* *Petersburg Courier* (Pjatyj kanal St. Petersburg, 1999) 
* *Lystig morgen* (MTV Russia, 2001–2002) 
* *Folkets artist* (Rossija 1, 2003–2005) 
* *Pyramide* (Rossija 1, 2004) 
* *Den store premieren* (2005) 
* *Vår med Ivan Urgant* (2006) 
* *Relish* (Pervyj kanal, siden 2006) 
* *Sirkus med stjernene* (2007) 
* *Stenka na stenku* (Showdown) (2007—2008) 
* *En stor forskjell* (siden 2008) 
* *Sikrus* (2008) 
* *Prozjektorparishilton* (Pervyj kanal, 2008—2012, 2017—)
* Finalen av *[[Eurovision Song Contest 2009]]* sammen med Alsou (16. mai 2009)
* *Vetsjernij Urgant* (Pervyj kanal, siden 2012)
* *Podmoskovnyje vetsjera* (Pervyj kanal, 2016—2017)

Han har også vært dommer i gameshowet *KVN,* og han har vunnet TEFI-prisen.

## Referanser


## Eksterne lenker
* 
* 
* 
*
Szinva

**Szinva** er en elv nord i Ungarn og en av sideelvene til Sajó. Den har sitt utspring i Bükkfjellene. Szinva er 30 km lang, og 20 km av elven renner gjennom byen Miskolc. Mer enn 70 broer er bygd over elven og i deler av byen renner den under bakken. 

En demning er bygd på Szinva og elven Garadna og dette dannet Hámorisjøen i Miskolc-Lillafüred rundt 1770. Den høyeste fossen i landet (20 meter høy) hører til Szvina like i nærheten og er en stor turistattraksjon. Vannet er en viktig vannkilde til byen og om sommeren kan derfor den øvre delen av Szinva til tider være tørrlagt. Da blir det pumpet vann fra innsjøen for å få vann i fossefallet. Garadna renner ut i Szinva om lag 100 meter etter fossen. 

Szinva førte til en stor flom i 1878, en av de største flommene på 1800-tallet. Flommen tok 400 liv og ødela nesten hele sentrum av Miskolc. 

Før 1990, da Miskolc var et senter for tungindustri, var elven svært forurenset, hovedsakelig på grunn av papirfabrikken i Diósgyőr. I dag er den mye renere, noe som har ført til at det nå er noe fisk i elven.

## Eksterne lenker
* 
* Bilde av fossefall i elven
Jevgenij Ustjugov

**Jevgenij Romanovitsj Ustjugov** (russisk: Евгений Романович Устюгов; født 1985) er en russisk tidligere skiskytter. 

Ustjugov deltok under Junior-VM i Kontiolax 2005, og han hadde en 12.-plass på normaldistansen som beste resultat. Under Junior-VM året etter imponerte han ved å ta to individuelle gullmedaljer og en sølvmedalje i stafett. Under Europamesterskapet i Presque Isle samme år var han med på det russiske laget som tok gull på stafetten. Etter dette fikk han prøve seg i europacupen, og i sitt andre renn ble han nummer to. I tiden fremover oppnådde han ikke tilsvarende plasseringer så ofte, men på normaldistansen i Obertilliach tok han en andreplass igjen. Ustjugov tok sin første europacupseier på sprinten i Martell-Val Martello i sesongen 2008/09. 

Senere samme sesong debuterte han i verdenscupen, og han ble nummer 28 i sitt første renn, sprinten i Ruhpolding. Ustjugov tok en åttendeplass på sprinten i den påfølgende verdenscuprunden i Antholz. Under VM i Pyeongchang var han med på det russiske laget som tok sjetteplass på stafetten, men hans beste individuelle resultat ble en 20.-plass på jaktstarten. Bedre gikk det i Europamesterskapet i Ufa, hvor tok han sølv på sprinten. På jaktstarten i Khanty-Mansijsk forbedret han sin personlige bestenotering i verdenscupen til en sjuendeplass, og han ble nummer 33 i verdenscupen sammenlagt.

Ustjugov avsluttet sin karriere som skiskytter etter 2013/14-sesongen.

I februar 2020 ble Ustjugov diskvalifisert av IBU fra alle resultater i 2013/2014-sesongen. Avdelingen for antidoping i den internasjonale voldgiftsretten for sport kunngjorde i oktober 2020 at den diskvalifiserte Ustjugov fra alle konkurranser fra januar 2010 til ut sesongen 2013/14, inkludert OL i Vancouver i 2010 og Sotsji i 2014. Saken ble anket, og CAS varslet at ankebehandlingen ville finne sted i 2022. I september 2025 bestemte styret i IOK at Ustjugov ble diskvalifisert og fratatt sine medaljer fra OL 2010 i Vancouver og OL 2014 i Sotsji.

## Verdenscupseire

## Referanser


## Eksterne lenker
*
Værnesregionen

**Værnesregionen** er et interkommunalt samarbeid mellom kommunene Stjørdal, Frosta, Meråker, Malvik, Selbu og Tydal i Trøndelag. Kommunene i Værnesregionen har nærmere 50&nbsp;000 innbyggere. Værnes var sete for det historiske Stjordølafylke, som likeledes omfattet dalførene Stjørdalen og Neadalen. Administrasjonen for Værnesregionen ligger i Stjørdal.

Kommunene i Værnesregionen samarbeider om blant annet barnevernstjeneste, pedagogisk-psykologisk tjeneste (PPT), NAV, distriktsmedisinsk senter (DMS), folkehelsearbeid, legevakt, håndtering av varsler fra trygghetsalarmer og annen helseteknologi (Værnes Respons), brann- og redningstjeneste, offentlige anskaffelser, tjenestesenter for faktura, lønn og regnskap, samt IT-avdeling.

Værnesregionen ble opprettet i 2003 som et interkommunalt regionråd, der den politiske styringen ble utøvd av ordførerne og mindretallslederne i kommunestyrene. 

Kommunene i Værnesregionen førte samtaler om kommunesammenslåing under kommunereformen mellom 2014 og 2016, men kom ikke til enighet. En intensjonsavtale mellom Stjørdal og Frosta kommuner ble avvist av et knapt flertall i en folkeavstemning på Frosta.

I 2016 ble regionrådssamarbeidet omdannet til en rent administrativt tjenestesamarbeid med Stjørdal som vertskommune. I 2018 inngikk kommunene en generell samarbeidsavtale. Det er også opprettet et interkommunalt politisk råd med alle ordførerne.

## Kommuner

## Ledere i regionrådet

## Referanser


## Eksterne lenker
*
Clitunno

**Clitunno**, i antikken kalt **Clitumnus**, er en elv i Umbria i Italia. Navnet har ukjent opphav, men det ble òg brukt om en elvegud. Clitunno har sitt utspring fra en kilde like ved den gamle veien Via Flaminia nær byen Campello sul Clitunno mellom Spoleto og Trevi. Kilden ble regnet som et svært vakkert sted av romerne. 

Clitunno renner 60 km over den østlige umbriske sletten, forbi Tempietto del Clitunno og byene Pissignano, Cannaiola, Trevi og Bevagna før den munner ut i Topino, en sideelv til Tiber, nær Cannara. Elven renner sakte, men av og til kan det oppstå brå flommer, som med mange av de andre elvene i Umbria. På 1800-tallet ble det bygd diker langs elven for å hindre flom.
Håvik

**Håvik** er en bygd i Karmøy kommune i Rogaland.

## Historie
I vikingtiden var Håvik kjent for sin gode havn. Det finnes rester etter vikingbosetninger blant annet på Vorre. Det er også store og viktige funn på Avaldsnes, som ligger rundt 4,5 kilometer nord for Håvik. I nyere tid har industri vært viktig for Håvik, og Hydro Aluminium Karmøy ble etablert på 1960-tallet. Håvik har egen skole.

## Økonomi og næringsliv
Før sammenslåingen av Radio102 og Haugesunds Avis hadde Radio102 sine kontorer på Vorre på Håvik. Hydro Aluminium Karmøy, som er et smelteverk for aluminium oppført i 1963 og som sysselsetter 1400 personer, har vært viktigst for Håvik. T-forbindelsen, som er en vei som er under bygging mellom Håvik på Karmøy og Bokn, vil være et viktig knutepunkt for næringsliv og samferdsel på Karmøy.

## Eksterne lenker
* Arresten på Håvik
Vorja (Ugra)

**Vorja** (russisk: Воря) er en elv i Smolensk og Moskva oblast i Russland og en av sideelvene til Ugra fra venstre. Elven er 153 km lang.

Elven har utspring i Moskva oblast, men renner raskt inn i Smolensk oblast og munner ut i Ugra nær grensen til Kaluga oblast. De største sideelvene til elven er *Malaja Vorja* og *Dobreja*. 

Vorja får hovedsakelig vanntilførsel fra snøsmelting. Elven fryser til i november eller tidlig i desember og blir isfri først i mars eller april. 

## Referanser


## Eksterne lenker
*
Liste over ordførere i Verran

**Liste over ordførere i Verran kommune** i Trøndelag begynner da kommunen ble opprettet i 1901.

De lengstsittende ordførerne var venstremannen og læreren Gunnar Aftret, som satt fra 1911 til 1928, og gruvearbeideren og Ap-mannen Olav Stavrum, som var ordfører i både Malm og «nye Verran», i tilsammen 24 år fra 1949 til 1971. Det er to tilfeller av far og sønn som begge var ordførere: Jørginus Stavrum og Tomas Stavrum, og Ole Kr. Olsen (i Malm) og Kåre Olsen.
## Kommunehistorie
Verran kommune ble opprettet i 1901 ved en deling av Mosvik og Verran kommune, som hadde eksistert fra 1867. Fra 1838 til 1866 var Mosvik og Verran del av Ytterøy kommune og prestegjeld. 

Fra 1964 ble «gamle Verran kommune» slått sammen med Malm kommune, som var opprettet i 1913 ved utskilling fra Beitstad kommune, til «nye Verran kommune». Kommunen gjennomgikk en grensejustering i 1968, da Framverran ble overført fra Verran til Mosvik. Fra 1.1.2020 ble kommunen slått sammen med Steinkjer, slik at Anders Lindstrøm ble den siste ordføreren i Verran.

## Ordførere i Verran 1901–2019

## Ordførere i Malm kommune 1913–1963

## Se også
* Liste over ordførere i Mosvik for perioden 1838–1901
* Liste over ordførere i Beitstad for perioden 1838–1912

## Referanser
Denpasar Moon (album)

***Denpasar Moon*** er et musikkalbum av Sabah Habas Mustapha (alias Colin Bass). Albumet ble først utgitt i 1994, og utgitt på nytt med bonusspor i 2004.

Musikken på albumet er pop, nærmere bestemt dangdut, en sjanger innen indonesisk popmusikk. Tekstene, alle på engelsk, er i stil med degung, en musikkstil fra Vest-Java. Collin Bass hørte og ble interessert i disse musikkstilene da han besøkte Bali i 1987. Tre år senere traff han plateselskapseieren Astakona Hartono i Jakarta, og fikk mulighet til å gjøre innspillinger i hans platestudio. Dette resulterte i to sanger, *Denpasar Moon* og *Bali Girl*, som imidlertid ikke ble utgitt på det tidspunktet.

I 1992 kontaktet Colin Bass det japanske plateselskapet Wave Records, som blant annet hadde utgitt indonesisk musikk i Japan. Han fikk kontrakt med dem for å spille inn et album i Jakarta.

Omtrent samtidig som Colin Bass spilte inn albumet i Jakarta, gjorde Sony Records, som eide Wave Records, en innspilling av sangen *Denpasar Moon* med den unge filippinske sangeren Maribeth. Denne versjonen ble en kjempehit. Til sammen er sangen spilt inn i over 50 versjoner på flere språk og dialekter.

## Sporliste
### 2004-versjonen
#«Denpasar Moon»
#«(You) Take My Heart Away»
#«Aduh! (I Love You)»
#«I'm Losing You»
#«Bali Girl»
#«Warm Rain Falls»
#«The River & the Sea (part 1)»
#«The River & the Sea (part 2)»
#«Singe Tema»
#«International Dangdut»
#«Rindu» (bonusspor)
#«The Last Waltz» (bonusspor)
#«Lost Highway» (bonusspor, fra 3 Mustaphas 3 Jakarta sessions)
#«Denpasar Moon» (original demo version) (bonusspor)
#«Denpasar Moon» (video) (bonusspor)

### 1994-versjonen
#«Denpasar Moon»
#«(You) Take My Heart Away»
#«Aduh! (I Love You)»
#«I'm Losing You»
#«Rindu»
#«Bali Girl»
#«Warm Rain Falls»
#«The River & the Sea (part 1)»
#«The River & the Sea (part 2)»
#«The Last Waltz»

## Musikere
*Sabah Habas Mustapha – sang, gitar, bass, keyboards, mandolin
*Johnny Kaké – keyboards, bass, piano, trommeprogrammering
*M. Suki – suling
*Madi – gendang
*S. Atan – piano (spor 1, 3 og 4), trekkspill (spor 12)
*Fauzi Marzuki – gitar (spor 1)
*Johnny Hermann og Hijaz Mustapha – fiolin (spor 9)
*Buang – suling (spor 10)
*Dada S. – gendang (spor 9 og 10)
*Koko Wahyudin – gendang (spor 4 og 6)
*Cindy Chan og Azlina Abu Hassan – bakgrunnsvokal
*Rani Noor og Nana – bakgrunnsvokal (spor 12)

(Spornummer gjelder for 2004-versjonen. Sjekk forskjellen i spor-rekkefølge mellom de to versjonene.)

## Kilder
*Colin Bass: Denpasar Moon Story – interview
*Colin Bass: Sabah Habas Mustapha – Discography

## Referanser


## Eksterne lenker
*
De nasjonale strateger

***De nasjonale strateger*** er et historieverk skrevet av sosiolog Rune Slagstad og utgitt på Pax forlag i 1998, og kan regnes som forfatterens hovedverk. Boka gir en syntese over politisk og kulturell utvikling i Norge fra 1814 til 1990-tallet, og en analyse av fagkunnskap har formet statsutviklingen og hvordan utdanningseliten benyttet sin fagkunnskap til å styre utviklingen. Boka er omtalt som en nyfortolkning av det norske moderniseringsprosjekt siden 1800-tallet.
 
Slagstad var tilknyttet Institutt for samfunnsforskning fra 1989, og var forskningsleder innenfor Norges forskningsråds program "Ledelse, Organisasjon, Styring" (LOS). Ett resultat av LOS-arbeidet var verket De nasjonale strateger. I 2008, på dagen 10 år etter lanseringen av De nasjonale strateger, lanserte han boken han selv kaller en oppfølger; (Sporten): en idéhistorisk studie.

I 1999 utkom en debattbok redigert av Erik Rudeng, *Kunnskapsregimer – debatten om De nasjonale strateger*. 

## Inndeling
Hovedinndelingen følger Jens Arup Seips typologi av de politiske regimene siste 200 år. «Embetsmannsstaten», «Venstrestaten», «Arbeiderpartistaten» og «Skiftende fronter»

## Eksterne lenker
* Imponerende utsikt av Bodil Stenseth i Dagbladet 1998. 
* Historisk Tidsskrift: *De nasjonale strateger, anmeldt av [[Narve Fulsås]]*  bd, 78 1999, s. 400
*  ''De nasjonale strateger'', Pax, 1998. - tilgang for norske IP-adresser
Idrettslaget Dyre Vaa

**Idrettslaget Dyre Vaa** (stiftet 23. mars 1924) er et idrettslag ifra Rauland i Vinje. Idrettslaget er oppkalt etter skiløperen Dyre Vaa, ikke kunstneren.

## Eksterne lenker
*
Jimmy DeGrasso

**Jimmy DeGrasso** (født 16. mars 1963) er en amerikansk heavy metal-trommeslager.

Han spiller for tiden med Alice Cooper F5 og HAIL!.

## Bandliste
* Y&T ~ 1987-1990, 1995
* Fiona ~ 1992
* Suicidal Tendencies ~ 1992-1995
* Alice Cooper ~ 1994-2002 og 2008-idag
* Megadeth ~ 1998-2002
* David Lee Roth – 2006
* F5 – 2007-idag
* HAIL!

## Diskografi
* 1987 Y&T – *Contagious*
* 1990 Y&T – *Yesterday & Today Live*
* 1990 Y&T – *Ten* 
* 1992 Fiona – *Squeeze*
* 1994 Suicidal Tendencies – *Suicidal For Life*
* 1995 Y&T – *Musically Incorrect*
* 1996 MD.45 – *The Craving*
* 1997 Alice Cooper – *Fistful of Alice*
* 1998 A.N.I.M.A.L. – *Poder Latino* 
* 1998 Y&T – *Endangered Species*
* 1999 Megadeth – *[[Risk (album)|Risk]]*
* 2000 Megadeth – *[[Capitol Punishment]]*
* 2001 Megadeth – *[[The World Needs a Hero]]*
* 2001 Megadeth – *[[Behind the Music]]*
* 2002 Megadeth – *[[Rude Awakening]]*
* 2002 Megadeth – *[[Still Alive... and Well?]]* 
* 2005 Megadeth – *[[Greatest Hits: Back to the Start]]*
* 2006 Megadeth – *[[Arsenal of Megadeth]]*
* 2007 Megadeth – *[[Warchest]]*
* 2008 F5 – *The Reckoning*
* 2008 Megadeth – **

## Referanser


## Eksterne lenker
* 
* 
*
Sveits rundt 2009

**Sveits rundt 2009**, den 73. utgaven av sykkelrittet Sveits rundt ble arrangert fra 13. til 21. juni 2009. Rittet startet med en kort tempoetappe i Liechtenstein og ble avsluttet med en tempoetappe i Bern.

I tillegg til ProTour-lagene ble også Cervélo TestTeam og Vorarlberg-Corratec invitert.

Etappeseirene ble fordelt mellom Team Saxo Bank (3) og Columbia-Highroad (6). Sveitseren Fabian Cancellara tok sammenlagtseieren, etter å ha vunnet begge tempoetappene.

## Etapper
### Lørdag 13. juni - 1. etappe:  [[Mauren]] -  [[Ruggell]], 7,8 km ([[Temporitt|tempo]])

### Søndag 14. juni - 2. etappe: [[Davos]] - Davos, 150 km

### Mandag 15. juni - 3. etappe: Davos - [[Lumino]], 195 km

### Tirsdag 16. juni - 4. etappe: [[Biasca]] - [[Stäfa]], 197 km

### Onsdag 17. juni - 5. etappe: Stäfa -   [[Serfaus]], 202 km

 
### Torsdag 18. juni - 6. etappe: [[Oberriet]] - [[Bad Zurzach]], 178 km

### Fredag 19. juni - 7. etappe: Bad Zurzach - [[Vallorbe Juraparc]], 204 km

### Lørdag 20. juni - 8. etappe: [[Le Sentier]] - [[Crans-Montana]], 182 km

### Søndag 21. juni - 9. etappe: [[Bern]], 39 km ([[Temporitt|tempo]])

## Resultater
### Sammenlagt

### Poengkonkurransen

### Klatrekonkurransen

### Sprintkonkurransen

### Lagkonkurransen
Slavistikk

**Slavistikk** eller **slavisk filologi** er vitenskapen om slaviske språk og litteraturer. Innenfor slavistikken skjelner man mellom østslaviske, vestslaviske og sydslaviske språk og litteraturer.

Den internasjonale slavistkomité er en verdensomspennende forening av slavister. Hvert femte år avholdes det internasjonale slavistkongresser. Norske slavister er samlet i Norges Slavistforbund, som er medlem av Nordisk Slavistforbund. I Norden avholdes det nordiske slavistmøter hvert tredje år. Nordisk Slavistforbund utgir fagtidsskriftet *[[Scando-Slavica]]*.

## Berømte slavister
* Jan Baudouin de Courtenay
* August Leskien
* August Schleicher

## Norske slavister
* Olaf Broch
* Erik Egeberg
* Arne Gallis
* Geir Kjetsaa
* Erik Krag
* Christian Schweigaard Stang

## Eksterne lenker
* Norsk slavistforbund
Scando-Slavica

***Scando-Slavica*** er et tidsskrift for slavistikk og baltologi som utgis årlig av Nordisk Slavistforbund. Tidsskriftet utgis av forlaget Taylor & Francis. Innholdet er for det meste på engelsk og russisk.

## Eksterne lenker
* Tidsskriftets nettside hos Taylor & Francis *[https://web.archive.org/web/20110614173600/http://www.tandf.co.uk/journals/titles/00806765.asp]*
2009 NBA-draftet

**2009 NBA-draftet** var NBAs årlige draftbegivenhet i 2009 som fant sted i Madison Square Garden i New York den 25. juni. Begivenheten ble mediadekt av ESPN. Det første draftet ble gjort av Los Angeles Clippers som vant trekningen den 19. mai 2009.

## Deltakere
### Tidlige deltakere
En spiller som ikke har gjort seg klar for draftet automatisk, må sende en skriftlig søknad til NBA-kontorene minst 60 dager før draftet. For 2009-draftet falt denne datoen på 26. april. De grunnleggende kravene for automatisk valgbarhet er realiseringen av collegevalgbarhet for amerikanske spillere, og at utenlandske spillere blir 22 år senest i desember det året som draftet holdes.

En spiller som har ansatt en sportsagent vil få forbudt tilgang til valgbarhet i college, uavhengig av om han blir draftet i NBA.

NBA ga ut den offisielle listen over tidlige deltakere den 30. april 2009; det inkluderte 74 collegespillere og 29 utenlandske. Denne listen inkluderte ikke Brandon Jennings, en amerikaner som dro rett fra videregående skole i USA til Italia, der han signerte med Lottomatica Roma, for å spille profesjonelt. Etter bestemmelse fra CBA blir en amerikansk spiller som signerer kontrakt og spiller for en profesjonell klubb utenfor USA automatisk deltaker i draftet i det året han fyller 19.

Seneste datoen for å trekke seg fra draftet var den 15. juni 2009.

Alle spillerne som er listet nedenfor er listet hos NBA. De spillerne som NBA ikke antyder at har signert med en agent har andre referanser.

#### Collegespillere
(Satt i alfabetisk rekkefølge)

Nesten alle spillerne er amerikanske, men det er tre spillere som har delt nasjonalitet med USA og et annet land, og en som har en blanding av to andre land.

##### Spillere som har signert med en agent

##### Spillere som ikke har signert med en agent

##### Utenlandske spillere
Disse spillerne har oppfylt CBAs regler for utenlandske spillere.

### Automatisk valgbare deltakere
Disse spillerne har signert kontrakt og spilt for profesjonelle klubber utenfor NBA etter NBA-draftet i 2008. Disse spillerne vil også være valgbare i NBA-draftet i 2009:

## Valgene
Draftet ble delt opp i to runder der de 30 NBA-lagene i prinsippet skulle velge spiller etter tur, men noen av klubbene har byttet rettighetene til disse trekkene mot spillere eller penger tidligere i sesongen slik at andre klubber trekker deres trekk til sitt eget lag.

### Første runde

### Andre runde

## Referanser


## Eksterne lenker
* 2009 NBA-draftet hos NBA.com
Hail!

**Hail!** er et supergruppeprosjekt/konsertband med medlemmer og tidligere medlemmer fra flere store heavy metal-band.

Bandet spiller coverlåter fra blant andre Judas Priest, Black Sabbath, Sepultura, Motörhead, Pantera, Accept og Megadeth. Ideen med prosjektet kom etter en jam-session som Tim Owens hadde sammen med David Ellefson.

I januar 2009 spilte de fem konserter i Chile, og i april samme år spilte de i Istanbul i (Tyrkia), Athen i (Hellas), Zagreb i (Kroatia) og i Innsbruck (Østerrike). 1. mai spilte de også i Wien i sistnevnte land. I september 2009 turnerte de i Skandinavia med besøk i Trondheim, Bergen, Grimstad, Jevnaker, Halden og Stavanger i Norge. I Danmark spilte de konserter i København og Århus.

8. februar 2010 ble det annonsert at Ellefson hadde gått tilbake til å spille i Megadeth på permanent basis.

## Medlemmer
;Nåværende
*Tim «Ripper» Owens – vokal (Judas Priest, Yngwie Malmsteen, Iced Earth)
*Andreas Kisser – gitar (Sepultura)
*Jimmy DeGrasso – slagverk (Alice Cooper, Suicidal Tendencies, F5, Megadeth) 
*Mike Portnoy – slagverk (Dream Theater, Transatlantic)

;Tidligere 
*David Ellefson – bassgitar (Megadeth, F5)

## Referanser


## Eksterne lenker
*
Denpasar Moon (sang)

**[[Denpasar]] Moon** er en sang av Sabah Habas Mustapha, et pseudonym for den engelske musikeren, sangeren og låtskriveren Colin Bass. En versjon av sangen innspilt av den filippinske sangeren Maribeth ble en kjempehit i Sørøst-Asia i 1993, og sangen er til sammen blitt innspilt i over 50 versjoner på flere språk og dialekter.

Sangen ble først skrevet og innspilt av Colin Bass i Jakarta, Indonesia i 1990, men den ble ikke utgitt på det tidspunktet. Den var tittelspor på albumet som ble utgitt i 1994. Albumet Denpasar Moon ble for øvrig utgitt på nytt med bonusspor i 2004.

Sangens musikkstil er pop, nærmere bestemt dangdut, en sjanger innen indonesisk popmusikk. Teksten, originalt på engelsk, er i stil med degung, en musikkstil fra Vest-Java.

## Kilder
*Colin Bass: Denpasar Moon Story – interview
Denpasar Moon

**Denpasar Moon** kan vise til:

*Denpasar Moon, et musikkalbum av Sabah Habas Mustahpa (alias Colin Bass)
*Denpasar Moon, tittellåten på albumet og dessuten hitsingle for den filippinske sangeren Maribeth
Minsk Arena

**Minsk Arena** er en sportskompleks i Minsk i Belarus. Anlegget ble åpnet i desember 2009.

Komplekset består av tre ulike haller:
* Flerbrukshall med plass til inntil 15&nbsp;000 tilskuere. Hallen vil bli mest brukt brukt til konserter og ishockey, og vil være hjemmebane til HK Dinamo Minsk.
* Skøytehall med bane for hurtigløp og bandy. Tribuner med plass til 3&nbsp;000 tilskuere.
* Velodrom med tilskuerplass til 2&nbsp;000. Banen er 250 meter lang med tredekke. 

Anlegget var finalearena for ishockey-VM 2014 og Junior Eurovision Song Contest i 2010 og 2018. Skøytehallen var vertsarena for EM på skøyter 2016.

## Referanser


## Eksterne lenker
* Hjemmesiden til Minsk Arena
* 
*  med banerekorder og internasjonale mesterskap.
*  Minsk Arena på effesport.nl (med noen resultater)
HTC Touch HD

**HTC Touch HD** er en Windows Mobile-basert mobiltelefon (Pocket PC) fra HTC.  Den ble lansert høsten 2008. 

Den har resistiv touchskjerm, men har ikke utskyvbart QWERTY-tastatur slik som bl.a. HTC Touch Pro har. Man har imidlertid qwerty-tastatur på skjermen når man skriver meldinger. Menysystemet er Touch Flo 3D, det samme som også bl.a. Touch Pro og Touch Diamond har. Kameraet er på 5 megapiksler.  

## Spesifikasjoner
*Skjerm: 3,8 tommer 
*Skjermoppløsning: 800 x 480
*Styring: resistiv touchskjerm (TouchFLO™ 3D interface)
*Batteri: 1350 mAh
*Taletid: 8 timer (GSM), 7 timer (3G)
*Standbytid: 440 timer (GSM), 680 timer (3G)
*Kamera: 5 megapiksler, autofokus (sekundærkamera: 640 x 480)
*GPS
*G-sensor
*FM radio
*528 MHz Qualcomm prosessor
*RAM: 288 MB
*ROM: 512 MB
*Quadband
*microSD minnekort 
*Operativsystem: Windows Mobile 6.1 Professional
*Wi-Fi (IEEE 802.11 b/g)
*Bluetooth 2.0
*Mini USB (HTC ExtUSB)
*Størrelse: 115 mm (h), 62,8 mm (b) 12 mm (d)
*Vekt: 147 g med batteri
*Videotelefoni

## Eksterne lenker
* HTC produktside
Liste over høye byggverk i Norge

## Definisjoner
Dette er en liste over en del av de høyeste byggverkene i Norge. Listen er foreløpig ikke komplett, og må derfor ikke forstås som en verifisert liste over *de høyeste*. Det mangler ellers en del sikre referanser. Se mer på artikkelens diskusjonsside.

Til motsetning fra undergruppen bygninger (som er definert som byggverk med vegger og tak) behøver ikke byggverk å ha slike begrensninger. Kommunikasjonsmaster, antenner, demninger og brotårn finnes i denne oversikten. Andre typer byggverk som ønskes tatt inn i oversikten kan tas opp til diskusjon på artikkelens diskusjonsside. Slike byggverk kan for eksempel være vindmøller, rørgater, eller off-shore installasjoner som lete- og produksjonsplattformer. Endelige definisjoner er derfor ikke fastlagt en gang for alle, men kan etter diskusjon aksepteres i listen.
 
## De høyeste byggverkene

## Tidligere, høye byggverk

I tillegg var Kvitsøy kringkaster, med sine 115 meter høye master, blant landets høyeste byggverk. Disse ble revet i 2012.

## Se også
* Liste over høye bygninger i Norge
* Nasjonalt register over luftfartshindre

## Referanser




## Eksterne lenker
* Emporis
* Structurae
* Nasjonalt register over luftfartshindre
Elin Hassel Iversen

**Elin Hassel Iversen** (født 22. september 1956) er en norsk regissør og dramatiker, bosatt i Trondheim.

## Kunstnerisk virke
Elin Hassel Iversen er (per 2017) medlem av kunstnergruppen Andre Akt. Siden hun regisserte forestillingen *Mannfolk* for teaterlaget i BUL Nidaros i 1985 har hun (per 2017) hatt regiansvar for over 70 teateroppsetninger spilt av både profesjonelle grupper og amatørteaterlag. Hun har også skrevet manus for et titalls forestillinger, og underviser i teatersport, figurteater og skuespillerteknikker.  

### Tumaini group
Elin Hassel Iversen har blant annet hatt regi på Tumaini groups tre turneer rundt om i Norge. 

### Teater Fusentast
Hun har samarbeidet med Teater Fusentast om en rekke oppsetninger, fra hun skrev manus til gruppens figurteaterversjon av historien om *Tornerose* i 1994, til nypremieren på figurteaterforestillingen *Den store finalen* i 2013.  

#### Panopticum-forestillinger
Elin Hassel Iversen har også skrevet manus til og regissert tre oppsetninger for Teater Fusentasts titteskapsteater, også kalt panopticum.

##### Panopticum for barn
* *Titranic*, basert på den sanne historien om hvordan seksåringen Ole overlevde Titran-ulykken i 1899; manus og regi ved Elin Hassel Iversen 
* *Koseputa i Paris* (engelsk tittel: *The Parisian Pillow Case*), basert på en bildebok med tekst av Arne Norlin og Håkan Jaensson med illustrasjoner av Gunna Grähs; manus og regi ved Elin Hassel Iversen

##### Panopticum for voksne
* *Nora - The Moving Picture Show*, en syv minutters versjon av Henrik Ibsens teaterstykke *[[Et dukkehjem]]* ; regi, manus og dramaturgi ved Elin Hassel Iversen

## Referanser


## Eksterne lenker
* Elin Hassel Iversens nettside 
* Oversikt over kunstnerisk arbeid og kursvirksomhet
Augusta Stang

**Augusta Julie Georgine Stang** (født 11. desember 1869 i Christiania, død 11. februar 1944 i Oslo) var en norsk journalist og politiker. 

## Liv og virke
Augusta Stang tok seminareksamen i 1896 og virket noen år som lærer i Christiania. Fra 1912 arbeidet hun i Aftenposten der hun skrev spesielt om sosiale spørsmål under merket «Argus». Hun ga støtet til Aftenpostens årlige «Argus»-innsamlinger og «Arguslotteriet» til inntekt fortrinnsvis for «pauvres honteux» (ubemidlede dannede). Dette sosialomsorgtiltaket spilte en betydelig rolle i hovedstaden i mer enn en mannsalder (1916–1986). Etter henne var avisens senere sjefredaktør Einar Diesen (1897–1994) drivkraft bak «Arguslotteriet». Han utga også *Kabalboken* med betydelig suksess i 1941, den som Augusta Stang hadde utgitt et kvart århundre før ham (2. forøkede utgave 1919) på Damms Forlag. Foruten *Kabalboken* utga hun også *Norsk læsebok for barneskolen* (Cappelen 1906) sammen med Yngvar Brun og sin søster Adelaide Stang. Hun var også aktiv som oversetter.

Augusta Stang representerte Høire i Oslo Bystyre i 12 år (1920–1932), og i 9 år var hun i Formannskapet. Hun var den første kvinne i veinavnkomiteen, og også med i Skolestyret og i Barneforsorgskomiteen. Hun var med i flere internasjonale kongresser for barneforsorg.
I 1928 ble hun medlem av Høires Centralstyre, og i perioden 1931-33 representerte hun Oslo på Stortinget som historiens Høire-kvinne nr. 2 på fast plass. Augusta Stang innehadde formannsvervet i Høyrekvinners Landsforbund i 10 år (1927–1937).

Hun tilhørte Stang-slekten fra Halden og var datter av Høires stifter, høyesterettsassessor og statsminister Emil Stang d.e. (1834–1912) og hustru Adelaide Pauline Berg (1840–1931), samt søster av professor og statsråd Fredrik Stang d.y. (1867–1941) og av høyesterettsjustitiarius Emil Stang d.y. (1882–1964).

## Bibliografi
* 
* 
* 
* 

## Oversettelser
* Albert Ludwig Grimm, Jason og det gyldne skind, Cammermeyer, 1910
* Albert Ludwig Grimm, Toget mot Troja, Cammermeyer, 1911
* Howard Pyle, Væbner og ridder, Kristiania, 1912
* Kate Douglas Wiggin, To smaa hjemløse, Damm, 1918
* Florence Montgomery, Misforstaat, Steenske, 1920
* Joseph A. Altsheler, Vildmarkens søn, Aschehoug, 1921

## Referanser


## Eksterne lenker
* 
*
David J. C. MacKay

**David John Cameron MacKay** (født 22. april 1967 i Stoke-on-Trent, død 14. april 2016 i Cambridge) var en britisk fysiker og professor ved University of Cambridge. Han er særlig kjent for sin bok om bærekraftig energi, *Sustainable Energy – without the hot air*.

MacKay ble i nyttårslisten for 2016 utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.

## Bibliografi
* *Information Theory, Inference and Learning Algorithms* UIT Cambridge. (2003) ISBN 0-521-64298-1. Boken i fulltekst på nett
* *Sustainable Energy – without the hot air* UIT Cambridge. (2008) ISBN 978-0-9544529-3-3. Boken i fulltekst på nett

## Referanser


## Eksterne lenker
* Academisk biografi (engelsk)
* Personlig biografi (engelsk)
* ''Sustainable Energy — Without the Hot Air'' (2008)
Akvedukten i Segovia

**Akvedukten i Segovia** er et av de viktigste og best bevarte monumentene etter romerne på Den iberiske halvøy. Akvedukten er også et av de viktigste symbolene for byen Segovia og er gjengitt i byens våpenskjold.

## Historie
Ettersom akvedukten mangler en leselig inskripsjon (en var så vidt man kunne se lokalisert i strukturens øvre del) har det vær vanskelig å datere byggverket helt nøyaktig. Forskere daterte den til mellom andre halvdel av 100-tallet og de første årene av 200-tallet, i løpet av regimet til keiser Vespasian eller Nerva. Denne oppfatningen ble utfordret av historikeren Géza Alföldy ved Universitetet i Heidelberg som daterte akvedukten til rundt år 98 i keiser Trajans regjeringstid. Nyere undersøkelser setter byggverket til mellom 112 og 116. 

Segovias opprinnelse er heller ikke fullstendig kjent. En folkegruppe som romerne kalte for *vaccaei*, antagelig keltiberere, er kjent for ha befolket området før romerne erobret byen. Romerske soldater ble sendt for ta kontroll over området som da falt innenfor jurisdiksjonen av den romerske provinsielle rett (latin *conventus iuridici*; spansk *convento jurídico*), lokalisert i Clunia, og de romerske troppene ble værende og bosatte seg.


Fil:Vista-aerea-del-acueducto-de-Segovia.jpg
Fil:Aqueduct of Segovia 01.jpg
Fil:Acueducto1 Lou.jpg
Fil:Acueducto Segovia noche.JPG
Fil:Acueducto de Segovia 01.jpg


## Referanser


## Eksterne lenker
* 
* Akvedukten i Segovia på broer.no
* ''Club de Amigos del Acueducto'' («*Venner av akvadukt*-klubben»). Omfattende samling av bilder av akvadukten, foto av modeller av akvadukten i settinger fra flere andre steder i verden, etc. 
* ''Akvadukten i Segovia'' - Informasjon og bilder. 
* 600 romerske akvadukter med 35 detaljerte beskrivelser, blant dem også akvadukten i Segovia.
Richard Thorpe

**Richard Thorpe** (født 24. februar 1896, død 1. mai 1991) var en amerikansk filmregissør.

Hans ble født som Rollo Smolt Thorpe i Hutchinson i Kansas hvor han begynte sin karriere i underholdning ved å opptre i vaudeville og på teaterscenen. I 1921 begynte han i filmindustrien ved å spille og regissere sin første stumfilm i 1923. Han kom til å regissere mer enn 180 filmer. Den første helaftensfilm han regisserte for MGM var *Last of the Pagans* (1935) med Ray Mala i hovedrollen. Etter å regissert *The Last Challenge* i 1967 trakk han seg tilbake fra filmen. Han døde i Palm Springs i California i 1991.

Thorpe er kjent som den opprinnelige regissøren av *[[Trollmannen fra Oz (film)|Trollmannen fra Oz]]* (*The Wizard of Oz*). Han ble sparket etter to uker av innspillingen ettersom det ble ment at hans scener ikke hadde den riktige stemningen av fantasi ved dem. Thorpe ga Judy Garland en blond parykk og søtladen babydukke-sminke som fikk henne til se ut som en pike i tenårene framfor en uskyldig bondepike fra Kansas på rundt 13 år. Både sminken og parykken ble fjernet av George Cukor, som var tatt inn midlertidig.

For sine bidrag til filmindustrien har Thorpe fått en stjerne på Hollywood Walk of Fame ved 6101 Hollywood Boulevard.

## Filmografi (utvalg)
* *[[The Desert Demon]]* (1925)
* *Gold and Grit* (1925)
* *Deuce High* (1926)
* *Ride 'em High* (1927)
* *Desperate Courage* (1928)
* *The Utah Kid* (1930)
* *The Lady From Nowhere* (1931)
* *Slightly Married* (1932)
* *Tarzan Escapes* (1936) med Johnny Weismuller og Maureen O'Sullivan
* *The Crowd Roars* (1938) med Robert Taylor, Edward Arnold, Frank Morgan, og Maureen O'Sullivan
* *The Bad Man* (1941) med Wallace Beery, Lionel Barrymore, Laraine Day, og Ronald Reagan
* *White Cargo* (1942) med Hedy Lamarr som *Tondelayo*
* *This Time for Keeps* (1947) med Esther Williams og Jimmy Durante
* *Black Hand* (1950) med Gene Kelly
* *Three Little Words* (1950) med Fred Astaire og Red Skelton
* *Carbine Williams* (1952) med James Stewart
* *[[Ivanhoe]]* (1952) med Robert Taylor, Elizabeth Taylor, og Joan Fontaine
* *The Prisoner of Zenda* (1952) med Stewart Granger, Deborah Kerr, og James Mason
* *Jailhouse Rock* (1957) med Elvis Presley
* *That Funny Feeling* (1965) med Sandra Dee, Bobby Darin, og Donald O'Connor
* *The Last Challenge* (1967)

## Referanser


## Eksterne lenker
*
Simon Tong

**Simon Tong** (født 9. juli 1972 i Lancashire i England) er en engelsk gitarist og keyboardist som var medlem av The Verve mellom 1996 og 1999. Han er nå medlem av Transmission. Han har også spilt i Blur, Gorillaz og den ikke navngitte supergruppen ansvarlig for The Good, the Bad & the Queen.

I 2002 forlot Graham Coxon bandet Blur og Tong overtok for han.

## Referanser
Hjalmar Johansen videregående skole

**Hjalmar Johansen videregående skole** ble opprettet i 1832, men het da *Skien Søndagsskole*. Skolen har siden den gang hatt en rekke ulike navn, og har hatt lokaliteter på flere ulike steder i Skien. Skolen fikk sitt nåværende navn i 2007, og er delt i to avdelinger: *Fritidsparken*

skolen har callinganlegg, egen kantine, auditorium og bibliotek.

som holder til på Skien fritidspark og *Klosterskogen* som ligger ved Sykehuset Telemark. Fra 1978 til 2007 het skolen **Klosterskogen videregående skole**.

## Historie
Skolen har røtter helt tilbake til 1832, hvor undervisningen fant sted i en stor trebygning på hjørnet av Hesselberggata og Lundegata. I dag holder Lunde barneskole til i denne bygningen. I den første tiden ble det kun undervist på søndager, og skolen gikk under navnet *Skien Søndagsskole*.

I de første årene av skolens historie, ble den drevet med midler fra frivillig arbeid, gaver og skolepenger. I 1853 kom skolen under offentlig drift, og navnet ble endret til *Skiens Offentlige Tegneskole*.

I perioden fra 1884 til 1934 gikk skolen under navnet *Skien Tekniske Aftenskole*. Senere har skolen hatt navnene *Skien Yrkesskole*, *Grenland Yrkesskole* og *Klosterskogen videregående skole*. Det sistnevnte navnet hadde skolen frem til 2007, da den fikk sitt nåværende navn, oppkalt etter offiseren og polfareren Hjalmar Johansen.

Skolen har hatt tilhold på en rekke ulike steder i Skien. I 1958 flyttet skolen inn i helt nye lokaler på Moflata, i samme område som Sykehuset Telemark også holder til. Skolen hadde fortsatt tilhold i disse lokalene frem til og med skoleåret 2016-17, under navnet *avdeling Klosterskogen*.

På begynnelsen av 2000-tallet gjennomgikk Skienshallen en stor ombygging, og skolen holder til i det kommunale anlegget som kalles Skien fritidspark. Arkitekt for ombyggingen var Link signatur.

Fra august 2017 ble avdelingen med Teknikk og industriell produksjon på Klosterskogen flyttet til Skogmo videregående skole, og avdelingen for opplæring i mindre grupper ble flyttet til *avdeling Fritidsparken*, som nå er skolens eneste avdeling.

Skolen har også en mindre voksenopplæringsavdeling i Skien fengsel.

## Utdanningstilbud
Skolen tilbyr følgende utdanningsprogram:

* Medier og kommunikasjon
* Idrettsfag
** toppidrett (håndball, fotball, volleyball, ski, utholdenhetsidretter vektløfting)
** breddeidrett
* Restaurant- og matfag
** institusjonskokkefaget
** sjømatfaget
** industriell produksjon av matvarer
** bakerfaget
** konditorfaget
** kokkefaget
** servitørfaget
*Påbygging til generell studiekompetanse

I tillegg tilbyr skolen også forberedende kurs for språklige minoriteter, tilrettelagt opplæring for elever med særskilte behov og for ungdom med autisme, en klasse for elever som har tilsyn av Kriminalomsorg i frihet og undervisning i Skien fengsel.

## Kjente elever

Liste over kjente elever ved Hjalmar Johansen Vgs

* Henrik Ibsen, dramatiker.
* Rune Almenning Jarstein, fotballspiller.

## Referanser
Skammens barn

***Skammens barn*** er en norsk bok utgitt på Metope forlag i 1986, og som paperback på Egmont i 2004. Boka handler om tyskerbarn og krigsbarn. Boken forteller historien om Turid, et adoptivbarn som leter etter sin opprinnelse. Ved hjelp av journalisten Veslemøy Kjendsli finner hun ut at hun har vært en brikke i Hitlers plan om å rendyrke den ariske rasen. Den tyske organisasjonen Lebensborn oppmuntret tyske soldater i Norge til å være sammen med norske kvinner, som ble regnet som rasemesig meget verdifulle. Lebensborn opprettet flere fødehjem, mødrehjem og barnehjem i Norge. Det var forbundet med stor skam å få barn med tyskere og mange mødre fødte i hemmelighet på fødehjemmene og ga fra seg barna straks etter fødselen. Mange av barna ble sendt til Tyskland for å bli adoptert bort.

## Eksterne lenker
* Anmeldelse av «Skammens barn» på Bokkilden.no
Liste over høyeste bygninger i Bergen

Dette er en **liste over de høyeste bygningene i Bergen**.

## De høyeste bygningene

Havnesiloen på Hegreneset er 50 meter høy.

## Kilder
* Emporis
* Structurae
* Reguleringsplan for Fantoft studentby
* Vestland Fylke